Giorgio Chiellini jrid jilgħab staġun ieħor ma' Juventus qabel jirtira Id-difensur ta' Juventus u l-Italja, Giorgio Chiellini, żvela li jista' ma jirtirax fis-sajf li ġej, hekk kif sab is-saħħa mentali biex jittratta l-korriment fl-irkoppa u r-rwol li jrid wara li jdendel iż-żarbun. Id-difensur se jagħlaq 36 sena f'Awwissu u għadu kif għamel irkupru sħiħ minn korriment devastanti tal- anterior cruciate ligament (ACL), li ħafna beżgħu li se ttemmlu l-kar­riera. "Naħseb li kieku dan ġara 10 snin ilu, ma kienx ikolli l-paċi tal-moħħ biex naċċettaha," qal Chiellini lil Martina Colombari f'taħdita live fuq Instagram. "Ta' 35 sena, bl-esperjenza kollha li kelli, nista' nifhem li hija fażi li tgħaddi u ddawwar dan f'dik l-enerġija biex tirkupra. Tjibt b'mod ġenerali fil-mentalità tiegħi, għax meta kont iżgħar, kont qed nuża ħafna enerġija billi nirrabja. Għandi ħajja fortunata, għalhekk meta niftakar fil-mumenti ħżiena tgħinek tiffoka dik ir-rabja." Chiellini mhux biss irnexxielu jżomm karriera ta' klassi mondjali, iżda sab ukoll ħin biex jikseb l-Grad tal-Masters fl-Amministrazzjoni tan-Negozju. "Ta' 19-il sena kont diġà qed nilgħab fis-Serie B, u għalhekk ma kontx nistudja. Meta kelli ftit ħin liberu, ħsibt għaliex għandi sempliċement immur fuq il-Play Station? Jien għamilt xi ħaġa differenti u rnexxieli nagħmel it-tliet snin tal-lawrja f'erba' snin grazzi għal pjan ta' studju. "Hemm dawk li għandhom 17-il sena u għandhom tant pressjoni fuqhom, ħafna stennija li tirrovinalhom il-karrieri tagħhom. Jien grat li kelli provi għand Juventus, Inter u Milan, iżda Livorno nsistew li jżommuni, għax kien ifisser li sibt adolexxenza normali. "Fil-fehma tiegħi, hemm żewġ affarijiet verament diffiċli dwar li tkun player tal-football professjonali. L-ewwel hija li żżomm saqajk mal-art, it-tieni qed tittratta s-solitudni. Int teħtieġ saħħa mentali ġewwa fik biex toħroġ minn dawk il-mumenti mudlama. Il-familja tgħin ukoll, billi n-negozju jġiegħlek issir iżjed egoċentriku, u għalhekk id-dar int terġa' issib ruħek lura fid-dinja." Chiellini kien mistoqsi x'jaħseb li se jagħmel fil-futur meta jdendel iż-żarbun għal kollox. "Se nilgħab sena oħra, imbagħad nara kif inħossni u kemm saqajja se jippermettu. Nista' nirtira s-sajf li ġej jew ikolli staġun ieħor wara dak. Nixtieq li nkompli fid-dinja tal-football, probabbilment aktar fi rwol ta' direzzjoni milli ta' tmexxija, iżda fil-ħajja qatt ma taf x'se jiġri. "Nittama li nilgħab fil-Euro 2020 li se jsiru s-sena d-dieħla, u għalhekk nis­ta' naġixxi wkoll bħala n-'nannu' għall-players żgħażagħ ta' talent fl-iskwadra. Ġej f'ċirku sħiħ."